Irritabilitas. 
muscularis. 
( 86 ) 
Ebullitioni submissi, musculi omnino dissolvuntur, et non deponunt illam 
substantiam filamentosam albidam et in aqua insolubilem, uti musculi 
aliorum animalium. 
Non tamen tanquam fibrae sunt habendae , striae sive sulci qui infra 
epidermem observantur. Illae striae quae tantum sunt effectus contractionis 
muscularis, occurrunt tantummodo quum fibra carnosa , causa quacumque, 
cogitur sese contrahere vel flectere. Fibrae sese contrahendo, corrugant 
partes quibus adhaerent. 
Irritabilitas excitata sive voluntate sive actionibus externis in fibras aut 
nervos agentibus, in Lumbricis admodum est manifesta. Lumbricus exa- 
gitatus, per quartae circiter liorae partis spatium, exsudat mucositatem 
copiosam mox sese colligentem sub forma filamentorum glutinosorum , 
elasticorum et albescentium. Articulationes tunc peculiaribus motibus sunt 
praeditae; magnopere striatae sunt in sensu suae longitudinis, scilicet in 
sensu corporis animalis; sed observandum est strias obliquas esse in axem 
corporis, et ab interna parte ad externam, atque sursum ad deorsum pro- 
gredi. Hae striae tantum determinantur contractionibus musculorum an- 
nularium obliquorum. Clitellum tum vehementer est striatum, sed striis 
interruptis, ab utroque latere tenuiores evadentibus, unde fit ut sacculis 
apertura carentibus similes videantur. Lumbricum leviter tangebam acus 
acumine, repente intumescebat, et admodum diametro transversali auge- 
batur; striae evanescebant, et superficies, quo amplior eo etiam politior 
evadebat. Iterum acus actionem expertus, cutis adeo tumida erat ut nullum 
striarum vestigium remaneret, quin imo metallicum colorem induebat. Idem 
experimentum iterabam in alias partes, verbi gratia, in unum ex ultimis 
corporis annulis quod quietum et striis obductum erat : eosdem effectus 
observavi, sed intensitate eo majori quo punctiones vehementiores erant. 
Nunquam tamen vulnera infligebam. Observavi extumescentiam nullibi 
esse sensibilem nisi in annulo tacto et in duobus aliis ipsum immediate 
attingentibus. Hoc tamen non locum habet quoad clitellum ; quod , etsi 
5 vel 6 annulos complectatur, tamen unum idemque corpus eidem motui 
obnoxium efformare videtur. Colores metallici etiam multo magis sunt 
manifesti in annulis quam in clitello. Extumescentia generaliter tamdiu 
perdurat quamdiu contactus corporis excitantis. 
